OFERTA DE EMPREGO PÚBLICO 2019
ADMINISTRACIÓN LOCAL — Municipal — Meaño (Oferta de emprego público, 27/05/2019)

A Alcaldía, con data 9 de maio de 2019, dictou a seguinte: ASUNTO: OFERTA DE EMPREGO PÚBLICO PARA O ANO 2019 EXPEDIENTE: 424/2019 O punto 1 do artigo 70 do texto refundido da Lei do Estatuto Básico do Empregado Público, aprobado por Real Decreto Lexislativo 5/2015, do 30 de outubro, establece respecto da incorporación de novos efectivos ás Administracións Públicas que «as necesidades de recursos humanos, con asignación orzamentaria, que deban proverse mediante a incorporación de persoal de novo ingreso serán obxecto da oferta de emprego público, ou a través de outro instrumento similar de xestión da provisión de necesidades de persoal, o que comportará a obriga de convocar os correspondentes procesos selectivos para as prazas comprometidas.». Engadindo o punto 2 que «A oferta de emprego público ou instrumento similar, que se aprobará anualmente polos órganos de Goberno das Administracións Públicas, deberá ser publicada no “Diario Oficial” correspondente». De acordo co disposto no artigo 19. Un.1 da Lei 6/2018, de 3 de xullo, de orzamentos xerais do Estado para o ano 2018, no presente exercicio únicamente se procederá, no sector público local, á incorporación de novo persoal con suxeición ás limitacións e requisitos establecidos nesta norma. Engadindo o punto Un.2 que as administracións públicas que no exercicio anterior cumprisen os obxectivos de estabilidade orzamentaria, débeda pública e a regra de gasto terán unha taxa de reposición do 100 %. Ademáis, este artigo no punto Un.9 autoriza unha taxa adicional para a estabilización de emprego temporal que incluirá as prazas de natureza estrutural que, estando dotadas presupostariamente, estivesen ocupadas de forma temporal e ininterrompidamente polo menos nos tres anos anteriores a 31 de decembro de 2017 nos seguintes sectores e colectivos: persoal dos servizos de administración e servizos xerais, de investigación, de saúde pública e inspección médica, así como outros servizos públicos. As ofertas de emprego que articulen estes procesos de estabilización deberán aprobarse e publicarse nos respectivos Diarios Oficiais nos exercicios 2018 a 2020. Sinala, ademais, que como resultado a taxa de cobertura temporal das prazas incursas en procesos de estabilización deberá situarse ao final do período, en cada ámbito, por baixo do 8 por cento. Os procesos de estabilización que se convoquen faranse polo sistema de concurso-oposición a través dos correspondentes procesos selectivos, que deberan garantir, en todo caso, a aplicación dos principios constitucionais de igualdade, mérito, capacidade e publicidade, así como respetar a libre concorrencia. Os Presupostos Xerais do Estado para o ano 2018, en aplicaicón da previsión contida no artigo 134.4 da Constitución, e no artigo 38.1 da Lei 47/2003, de 26 de novembro, Xeral Presupostaria, foron prorrogados de forma automática. Conxuntamente co Orzamento Municipal para o exercicio económico 2019, o Pleno da Corporación en sesión ordinaria de data 11 de febreiro de 2019, aproba o Cadro de Persoal, nos seguintes termos, en canto a emprego público: — Reposición dunha praza de funcionario de operario, que quedou vacante polo falecemento do seu titular. — Estabilización de emprego temporal, mediante un plan de estabilización para o exercicio 2019, ao abeiro do artigo 19.9 da Lei 6/2018, de 3 de xullo, de Orzamentos Xerais do Estado para 2018 e que ano 2019 lle afectará aos postos de persoal laboral de: Esta Alcaldía, dando cumprimento ó artigo 70 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto do Empregado Público en concordancia co artigo 91 da Lei 7/85, do 2 de abril, Reguladora das Bases de Réxime Local e do artigo 233 da Lei 5/97, do 22 de xullo, de Administración Local de Galicia, e en uso das facultades que lle atribúe o art.21.1. g) da Lei 7/85, do 2 de abril, Reguladora das Bases de Réxime Local, 1º/ Aprobar a Oferta de Emprego Público, para o ano 2019, do Concello de Meaño, Provincia Pontevedra, que comprende: a) Praza que se oferta para cubrir as necesidades de recursos humanos con asignación presupostaria que deben proverse mediante incorporación de persoal de novo ingreso con cargo ao 100% da taxa de reposición de efectivos prevista para o ano 2019: b) Postos derivadas do proceso de estabilización de emprego temporal de conformidade co previsto no artigo 19. Un.9 da Lei 6/2018, de 3 de xullo, de orzamentos xerais do Estado para o ano 2018 2º/ Que se faga pública esta oferta, mediante a súa publicación no Boletín Oficial da Provincia e no Diario Oficial de Galicia, ó abeiro do artigo 70 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto do Empregado Público.3º/ Esta praza de funcionario/a e postos de traballo de persoal laboral fixo serán obxecto de provisión mediante convocatoria pública, que será publicada no Boletín Oficial da Provincia de Pontevedra coas súas correspondentes bases e programas, e mediante estracto de ditas convocatorias no Diario Oficial de Galicia e no Boletín Oficial do Estado. Manda e asina a Sra. alcaldesa DªCarmen Maria Yuba Stocco, en Meaño, perante mín a secretaria-interventora Mª Teresa Escudero Barral que dou fe.” O que se fai público para xeral coñecemento. Meaño, a alcaldesa M.ª Lourdes Ucha Varela Documento datado e asinado dixitalmente ao marxe.